14ê nîsane ra nata warê Zap, Metîna û Avaşînî hetê artêşa tirke ra pê teyarayanê şerî û obusan dîyenî bombayan ver. KCDK-E vera hêrişê îşxalî vengdayîşê seferberîye kerd.
Eşkerayîye wina ya:  ''Dewleta tirke ya qirkere vera Herêmanê Pawitişî yê Medya dest pê hêrişê îşxalî yê xurtî kerd. Çarçeweya konsetê hêrişî yo ke verî ra dîyabi eşnawitene de warê gerîlayan yenê hedefgirewtene. Hêrişê îşxalî yê dewelta tirke  pê hemkarîya PDKyî yeno kerdene. Hêrişê îşxalî yo ke erd û hewayî ra yeno kerdene ganî ma vera ci vejîyê meydanan. Ma veng dnaê şarê xo yo ke Ewropa, Kanada û Awusturalya de yo wa hîsgêr têbigêro. Ganî şarê ma vera îşxalkeran û xayînan wayîrê ewladanê xo yê ke têkoşînê azadîye danê, vejîyo. Coka ma do 18ê nîsane (ewro) heme waran de bi ruhê seferberîye vejîyê kuçeyan.''
